**Орто уопсай үөрэхтээһин эйгэтин докумуонун истииллии, тылын-өһүн уратыта.**

***Слепцова И.С.***

***учитель родного языка и литературы,***

***магистрант.***

 Орто уопсай үөрэхтээһин эйгэтин докумуонунтыла-өһө атын истиилгэ киһи мээнэ туттубат маннык уратылаах:

1. сүрүн миэстэни туохтуур ылар:

а) туохтуур сурук сыалын-соругун арыйар;

б) туохтуур формата сиэр (этикет) ирдэбилин тутуһар:

- биир ахсаан 3-с сирэй: *организация просит-тэрилтэ көрдөһөр;*

- элбэх ахсаан 3-с сирэй: *администрация и профком ходатайствуют*-*дьаһалта уонна профком көрдөһөллөр;*

- биир ахсаан 1-кы сирэй: *прошу рассмотреть-көрөргүтүгэр көрдөһөбүн;*

- элбэх ахсаан 1-с сирэй: *ставим в известность-биллэрэбит;*

- туохтуур быпаарыыта суох формата: *назначить на должность-дуоһунаска аныырга, утвердить комиссию в сотаве-хамыыһыйа сатаабын бигэргэтэргэ;*

- атынтан туохтуур: *справка дана-ыспыраапка бэрилиннэ, отчет принят-отчуот ылылынна.*

2. дьыала истиилин сиэрэ:

а) көрдөһүү: *прошу выдать-биэрэргитигэр көрдөһөбүн;*

б)эппиэт: *подтверждаем получение заказа-сакаас ыллыбыт диэн иһитиннэрэбит;*

в) ыӊырыы: *примите наше приглашение-ыӊырыыбытын ылыӊ;*

г) аккаас: *вынуждены Вам сообщить-иһитиннэрэргэ күһэллэбит к сожаленью нет возможностей-хомойуох иһин;*

3. дьыала истиилин ситимниир ньымата:

а) дьөһүөлү туттуу: *в результате проверки-бэрэбиэркэ түмүгэр, в первую очередь-бастатан туран, на основании-олоҕуран, с целью-сыаллаах;*

б) сыһыат туохтууру туттуу: *исходя из этого-итинтэн сиэттэрэн, учитывая-аахсан туран;*

4. биир чопчу эйгэҕэ туттуллар аатыйбыт саӊа чааһа: *аттестуемые-аттестацияланааччылар, работодатели- үлэ биэрээччилэр, участники-кыттааччылар;*

5. арахсыбыт кэпсиирэ: *внес предложение-этии киллэрдэ, принял решение-быһаарыы ылынна, үлэ ыытта-провел работу, дьүүллэһии буолла, уураах ылылынна, иһитиннэрии оӊордо;*

6. туохтуур атынтан туһаайыыта: *выделены средства-средство бэрилиннэ, выполнен план-былаан толорулунна, выявлены причины-биричиинэтэ арылынна, приняты меры-миэрэ ылылынна, составлен акт-акт оӊоһулунна;*

7. икки аат тыл: *ход подготовки-бэлэмнэнии хаамыыта, организация помощи-көмөлөһүүнү тэрийии, результаты проверки-бэрэбиэркэ түмүгэ, внесение изменений-уларытыыны киллэрии;*

8. аат туохтууру быһаарыы: *из приведенных примеров-аҕалыллыбыт холобурдартан, на поступившие вопросы-көрүллүбүт боппуруоска,в указанные сроки-ыйыллыбыт болдьоххо, выполненная работа-оӊоһуллубут үлэ;*

9. солбуйар ааты быһаарыы: *достиг своей цели-сыалын-соругун ситистэ, директора школы и его заместителя-оскуола дириэктэрин уонна кини солбуйааччытын, защищает свои интересы-интэриэһин көмүскүүр;*

10*.-тык* сыһыарыынан үөскээбит сыһыат сиһилии: *прошло организованно-тэрээһиннээхтик барда, руководит умело-сатабыллаахтык салайар, упорно ставит-дьаныардаахтык туруорсар;*

11. ордук дьөһүөлү туттуу: *перед нами стоит задача-биһиги иннибитигэр сорук турар, соревнования среди школьников-оҕолор ортолоругар күрэхтэһии;*

12. уонна ситим тылы туттуу: *министертствам и ведомствам обеспечить-министерстволар уонна ведомстволар хааччыйалларыгар, разработчики и исполнители проекта-бырайыак оӊорооччулар уонна толорооччулар;*

13. ураты халыып: *работа по: ремонту школы-оскуола өрөмүөнүн ыытыы үлэтэ, по подготовке к началу чебного года-үөрэх дьылын саҕаланыытыгар бэлэмнэнии, объем работ-үлэ кэриӊэ, показатели качества-хаачыстыба көрдөрүүтэ;*

Дьыала истиилин ураты тутула.

- барытын чуолкайдаан, быһааран биэрэр буолан, элбэх тыллаах, тэнийбит, уһун этиилээх;

- биир тыл ситимэ этиигэ хаста да хатыланыан сөп;

- тыл көнө суолтатыгар туттуллар;

- үөскээбит аат тыл, аатыйбыт саӊа чааһа элбэхтик туттуллар;

- атын истиилгэ дьүөрэтэ суох тыл ситимэ (канцелярит), олохсуйбут тыл халыыба (клише, шаблон, трафарет) элбэхтик туттуллар;

- холбуу тыл, кылгатыллыбыт тыл, аббревиатура үгүс;

- тэрилтэ, дуоһунас аата, номенклатура, реквизит, гриф;

- ыйытыы, күүһүрдүү этии, сирэй саӊа суох;

- синоним тыл, эбиискэ, сыһыан тыл туттуллубат.

Сорох докумуон, холобура, сокуон, уураах, дуогабар, боротокуол о.д.а. туспа тутуллаах, ураты сурук бэлиэлээх буолар.

Орто уопсай үөрэхтээһин эйгэтин докумуонун суруйуу бэйэтэ туспа ураты тутуллаах, халыыптаах, тыллаах. Ол курдук холобура, оскуола иьинэн тахсар дьаьал, бирикээс, мунньах боротокуоллара бэйэлэрэ ураты тыллаах-естеех, ханна туох суруллара анал миэстэлээх буолаллар.

 Холобурга, ылан көрүөђүң бирикээһи.

Бирикээс нуемэрэ, салгыы биир строка туьэн баран туох туьунан бирикээс буолара , кунэ-дьыла ыйыллар.

*Бирикээс№34*

*“Сыллаа5ы тумуктуур*

*хонтуруолунай улэни ыытыы туьунан” 15.05.2017.*

Салгыы туохха оло5уран туох туьунан бирикээс тахсара суруллар.

 *Оскуола иьинэнээ5и хонтуруол-бэрэбиэркэ былааныгар оло5уран ыам ыйын 16-23 куннэригэр сыллаа5ы тумуктуур улэлэри бары бары уерэх биридимиэттэригэр ыытыллаларын БИРИКЭЭСТИИБИН.*

 Ол эбэтэр бирикээс атын дьыала докумуонтуттан уратыта диэн “Бирикээстиибин” диэн 1 сирэйгэ, 1 ахсаанна туруоруллар. Тумугэр бу бирикээс хонтуруолугар эппиэтинэстээх ыйыллар, онно эмиэ “Хонтуруолу суктэрэбин” диэн 1 сирэй, 1 ахс суруллар.

 Холобурга, ылан көрүөђүң дьаьалы.

 Дьаьал оскуола иьинэн дириэктэри иитэр-уерэтэр чааска солбуйааччынан бэйэтин улэтин дьаьалынан таьаарыллыан сеп уонна тутулунан бирикээскэ майгынныыр буолар. Сурун дьаьайар ис хоьоон кэнниттэн туттуллар: “Этии киллэрэбин”, “Эбээьинэстиибин” диэн эмиэ 1 сирэйгэ, билинни ахсаанна суруллар.

Холобурга, ылан көрүөђүң боротокуолу.

 Араас мунньах боротокуолугар туттуллар реквизиттэр биирдэр:

Тэрилтэ аата, мунньах керунэ, кунэ-дьыла

Са5аланыытыгар

«Бэрэссэдээтэл»: Никифоров АИ

«Сэкиритээр»: Данилова АС

«Бааллар»: 23 учуутал

Салгыы мунньах бэбиэскэтэ (керуллэр боппуруостара) нуемэрдэнэн суруллаллар.

1.Сыл анардаа5ы уерэх тумугэ.

2.Сыл анардаа5ы хаачыстыба хонтуруолун тумугэ

3.«Бастыннар баалларыгар» барар дэлэгээттэри талыы.

Салгыы керуллэр боппуруостар кылгастык биирдиилээн сырдатыллаллар. «Иьиттибит», «Эттилэр», «Уурдубут», «Быьаардыбыт» диэн 1 сирэйгэ, элбэх ахсаанна туруоруллар.

Уопсай орто үөрэхтээһин докумуонун **лиэксичэскэй** уратытынан буолар:

- тиэрмин, араас тэрилтэ, дуоһунас аата, идэ тыла, киирии тыл, саңа өйдөбүл олус элбэх. Ол курдук *Сул5аччы уопсай орто үөрэхтээһин оскуолата, дириэктэри иитэр үлэ5э солбуйааччы, саха тылын, литэрэтиирэтин учуутала,тус туһаайан үөрэтии, ньыма, үөрэх дэгиттэр үөрүйэхтэрэ, судаарыстыбаннай биир кэлим эксээмэн.*

- уопсай, абстрактнай суолталаах аат тыл баһыйар: *былаан, үөрэнээччи, учуутал, учуобунньук, кабинет;*

- ***-ааһын, -ыы, -ааччы*** сыһыарыылаах аат тыл туттуллар. Хол, *хонтуруоллааһын, үөрэхтээһин, наардааһын, тэрийии, иитии, ырытыы, чинчийии, уһуйааччы, үөрэтээччи, көмөлөһөөччү.*

-аббревиатура: *ОО-орто оскуола, ИЗО (изобразительное искусство), БКЭ (биир кэлим эксээмэн), СКБ (сыллаа5ы календарнай былаан, РУО (районное управление образованием)-ОYөС (оройуоннааҕы үөрэх салалтатын), МКУ (муниципальное казенное управление)- ОХС (олохтоох хааһынай салалта), ОУ (образовательное учреждение)- YТ (Yөрэх тэрилтэтин), МО (муниципальная организация)- ОТ (олохтоох тэрилтэ), МБОУ (муниципальное бюджетное общеобразовательное учреждение)-ОБОYөТ (олохтоох бүддьүөт орто үөрэх тэрилтэтэ).*

Орто уопсай үөрэхтээһин эйгэтигэр ***дьыала истиилин морфологията:***

- анал аат аҕыйахтык туттуллар, дьон аатын-суолун оннугар көспүт суолталаах аат тыл туттуллар: *сайаапка биэрээччи, сайабылыанньа киллэрээччи;*

-үөскээбит аат тыл: *таһаарыы, суоттааһын, тутулуктаныы, түһүү, оңоруу, тутуу, салайыы, дьайыы;*

- тардыы ситимэ элбэхтик көстөр: *оскуола дириэктэрэ, алын кылаас үөрэнээччитэ, дириэктэр бирикээһэ, бирикээс куопуйата, үөрэх кинигэтэ;*

- аат туохтуур быһаарыы: *туруоруллубут сыал-сорук, олођурбут быраабыла;*

-туохтуур атынтан туһаайыыта ордук дьүөрэ: *бопуруос көрүлүннэ, сокуон ылылынна, дьыала быһаарылынна.*

- нуучча тылыттан киирбит **–ай, -эй, -скай, -скэй** сыһыарыылаах даҕааһын аат тиэрмин буолан киирэр: *педагогическай,общественнай, культурнай, физическэй, методическай*;

- сирэй солбуйар ааты туттуу икки бөлөххө арахсар: а) кэнсэлээрийэ, б) дьаһалта кумааҕыта. Кэнсэлээрийэ докумуона биирдиилээн дьоҥҥо, чопчу тэрилтэҕэ сыһыаннаах буолан, солбуйар аат 1 сирэйгэ туттуллар: *мин көрдөһөбүн, көӊүллүргэр көрдөһөбүн, мэктиэлиибин.* Дьаһалта докумуонугар солбуйар аат 3 сирэйэ тыыммат барамайы бэлиэтииргэ туттуллар-*учебник туттуллар, былаан туолар, хонтуруол барар;* Ааттыыр этии: *дьаһал, уураах, бэрэбиэркэ, хонтуруол, хаачыстыба*., сирэйдэммэтэх-*методическай көмө оӊоһуллар*, *чаас көрүллэр.* Этиини ситимниир тыл арааһа: *онон, түмүгэр, ити курдук, эппит курдук, итини таһынан.*

Орто үөрэхтээһинэйгэтин докумуонун этиитин уратытын көрүөҕүҥ. Дьыала истиилигэр синтаксис истиилистикэтин тылбааһын ырытарга орто үөрэх эйгэтигэр оскуола үлэтин докумуонуттан холобур аҕалтыыбын:

1. Константинов И.И. – Дэлэгээт Уйбаан аатынан Сулҕаччы орто уопсай үөрэхтээhин оскуолатын дириэктэрин Никифоров А.И. 2016 сыллаах олунньу 2 күнүнээҕи «Харантыын олохтуур туһунан» сүрүн үлэ 11№-дээх бирикээһэ.

2. Yлэҕэ, лааҕырга ылыы сайабылыанньата.

3. Дэбиэринэс.

4.Араспыыска.

5. Ыспыраапка.

1.Бирикээс

-Бирикээс реквизитэ:

*МИНИСТЕРСТВО ОБРАЗОВАНИЯ РЕСПУБЛИКИ САХА (ЯКУТИЯ) Сулгачинская средняя общеобразовательная школа имени Константинова И.И. – Дэлэгээт Уйбаан*

*678607, c. Сулгаччы, ул. Михайлова-Харачааса,11 тел.: 8(41142)26-3-12 e-mail: sylqachaschool**@mail.ru*

*САХА РЕСПУБЛИКАТЫН YOРЭ5ИН МИНИСТЕРСТВОТА Константинов И.И. – Дэлэгээт Уйбаан аатынан Сул5аччы орто уопсай уорэхтээhин оскуолата 678607, Сул5аччы с., Михайлов-Харачаас уул.11 тел.: 8(41142)26-3-12 e-mail: sylqachaschool**@mail.ru*

*Приказ № 11 по основной деятельности «Об установлении карантина» от 02 февраля 2016 года*

*2016 сыллаах олунньу 2 күнүнээҕи «Харантыын олохтуур туһунан» сүрүн үлэ 11№-дээх бирикээһэ.*

-Бирикээс ис хоһооно.

*На основании приказа начальника МКУ «Амгинское РУО» от 01.02 2016 года № 10/2 «Об установлении карантина в ОУ Амгинского улуса» и решения санитарно-противоэпидемической комиссии МО «Амгинский улус (райоН)» «О мерах по профилактике ОРВИ и гриппа» от 01.02. 2016 года в целях сохранения здоровья учащихся, недопущения распространения гриппа и ОРВИ приказываю:*

1. *Установить с 01 по 08 февраля 2016 года карантин для обучающихся МБОУ «Сулгачинская СОШ»*
2. *Запретить организацию и проведение массовых мероприятий среди обучающихся и взрослых.*
3. *Всем классным руководителям контролировать посещение детьми мест массового скопления людей.*
4. *В связи с введением масочного режима по образовательному учреждению всем работникам строго носить маски. Работников с признаками заболевания гриппом не допускать к работе.*

Бирикээс тылбааһа:

*«Амматааҕы ОYөС» ОХС начальнигын «Амма улууһун YТ харантыыны олохтуур туһунан» 2016 сыл 01.02 10/2 №-дээх бирикээһигэр уонна «Амма улууһа (оройуона)» ОТ эпидемияны утары санитарнай хамыыһыйа «Дьаӊы-дьаһаҕы, респираторнай вируснай инфекцияны сэрэтэр миэрэлэр тустарынан» 2016 сыл олунньу ый 1 күнүнээҕи быһаарыытыгар олоҕуран үөрэнээччилэр доруобуйаларын харыстыыр сыаллаах, дьаӊ-дьаһах уонна респираторнай вируснай инфекция тарҕамматын туһуттан БИРИКЭЭСТИИБИН:*

*1. 2016 сыл олунньу 1-8 күннэригэр Сул5аччы орто уопсай үөрэхтээhин оскуолатыгар карантин олохтуурга;*

*2. Yөрэнээччилэр уонна улахан дьон ортотугар киэӊ тэрээһини тэрийиини уонна ыытааһыны боборго;*

*3. Бары кылаас салайааччыларыгар оҕолор дьон мустар сиригэр сылдьалларын хонтуруолга ыларгытыгар;*

*4. Мааскалаах эрэһиим киирбитинэн сибээстээн бары үлэһиттэр мааска булгуччу кэтэргитигэр. Кириибинэн ыалдьыбыт сибикилээх үлэһиттэри үлэҕэ киллэрбэккэ;*

2. Yлэҕэ, лааҕырга ылыы сайабылыанньата.

*Сулҕаччы орто уопсай үөрэхтээhин оскуолатын*

*дириэктэригэр Никифоров А.И.*

*биология учуутала Корякина Е.И.*

**Сайабылыанньа**

* *Миигин 2016-17 үөрэх дьылыгар биология, химия учууталынан үлэҕэ ыларгытыгар көрдөһөбүн. ХИФУ 2014 сылга бүтэрэн баран, икки сыл «Соморсун орто оскуолатыгар» үлэлээбитим. Маннык докумуоннары холбуу биэрэбин:*
* *1) үөрэх дьупулуома*
* *2) үлэттэн характеристика*
* *3) доруобуйа туһунан санитарнай киниискэ*

 *Көрдөһүүлээх Е.И.Корякина*

*2016 с., от ыйын 31 күнэ.*

*Сулҕаччы орто уопсай үөрэхтээhин оскуолатын*

*сайыӊӊы үлэ-сынньалаӊ лааҕырын*

*салайааччытыгар Неустроева М.Г.*

*8 кылаас үөрэнээччитэ Петрова С.*

***Сайабылыанньа***

*Мин, Петрова Сайыына, сайыҥҥы сынньалаҥ кэмигэр оскуола “Чэчир” оҕуруот лааҕырыгар үлэҕэ ыларгытыгар көрдөһөбүн. Былырыын сайын, 2016 сыллаахха, эмиэ манна ситиһиилээхтик үлэлээбитим. Учаастактааҕы балыыһа кылаабынай бырааһыттан көҥүллүүр ыспыраапканы холбуу биэрэбин.*

 *Көрдөһүүлээх С.Петрова*

 *2017 с., от ыйын 1 күнэ.*

3. Дэбиэринэс

 ***Дэбиэринэс.***

*Мин, Петров Петр Петрович, Дьокуускай куорат 9 кылааһын үөрэнээччитэ, Иванов Иван Ивановичка, мин ааппар кэлбит харчыны ыларыгар итэҕэйэбин. Паспорын нүөмэрэ 9802 774455.*

 *Илии баттыыбын П.П.Петров*

 *2012 сыл, олунньу 22 күнэ.*

4. Араспыыска.

 ***Араспыыска.***

*Мин, 9 кылаас үөрэнээччитэ Семенова Яна Егоровна, информатика учуутала Иван Петровичтан 1 (биир) ноутбук уларыстым диэн бу араспыысканы биэрэбин.*

 *Я.Е.Семенова*

 *2016 сыл, сэтинньи 7 күнэ.*

5. Ыспыраапка.

 ***Ыспыраапка.***

*9 кылаас үөрэнээччитэ Петрова Нарыйа Ивановна 2017 сыл тохсунньу 19 күнүгэр “Инникигэ хардыы” республикатааҕы научнай конференцияҕа кыттыбыта диэн бигэргэтэбин.*

 *Научнай салайааччы А.П.Сивцева*

*2017 с., тохсунньу 25 күнэ.*

 Бу холобурдарга көстөрүнэн, оскуолаҕа эйгэтин докумуонугар сүрүннээн биир халыып туттуллар:

- Сэһэн этии туттуллар, соруйуу, ыйытыы, күүһүрдүү этии туттуллубат.

- Кылгас чуолкай этии.

- Этиигэ тыл бэрээдэгэ уларыйар (инверсия): кэпсиирэ иннигэр киирэн биэрэр-*бирикээстиибин.*

*-*Туохха эрэ сигэнии*: оло5уран.*

*-*“Булгуччу” диэн дэгэт суолталаах этии: *ыларгытыгар, хонтуруолуургутугар.*

*-*Этиини пууӊӊа араарыы: *БИРИКЭЭСТИИБИН:1…2…3… холбуу биэрэбин:1...2...3...*

- биир уустаах чилиэннээх этии: *олохтуурга, боборго, ыларга.*

-бэйэ аатыттан суруйарга 1 ахсааӊӊа, 1 сирэйгэ, билиӊӊи бириэмэҕэ турар: *көрдөһөбүн, итэҕэйэбин, бигэргэтэбин.*

Ити курдук дьыала тылын тылын-өһүн өйдүүргэ ыарахан, онон атын истиилгэ туттар табыгаһа суох.